Martin Järveoja

**Martin Järveoja** (sündinud 18. augustil 1987 Elvas) on Eesti autorallisõitja (kaardilugeja) ja endine judoka. Judos on ta tulnud viiekordseks Eesti meistriks. Järveoja on endise poliitiku Toomas Järveoja poeg. 

## Ralli Karjäär

Martin Järveoja alustas oma kärjaari aastal 2003, olles kaardilugejaks mitmetele sõitjatele, sealhulgas oma vennale, Ken Järveojale. 

2010. aastal tegi Järveoja oma debüüdi autoralli maailmameistrivõistlustel, sõites Juunior WRC arvestuses ja olles kaardilugejaks Karl Kruudale. Esimeseks ralliks oli Jordaania ralli, kus meeskond saavutas üldarvestuses 22. koha. Parim tulemus osutus neil Portugali ralli, kus mehed said oma arvestuses teise koha. Hooaeg lõpetati neljandal kohal.

2013. aastal hakkasid mehed sõitma RC2 autoga, olles Ford Fiesta R5 taga. Võeti osa Soome rallil ja Saksamaa rallil, kus mehed said viienda koha.

2014. aasta hooajal jooksul sai meeskond endale kaks võitu, Soomes ja Rootsi rallil. WRC arvestuses sai Järveoja enda esimese punkti. Hooaeg lõpetati viiendana. 

2015. aasta hooaeg osutus lühemaks, kuid meeskond suutis ikkagi endale Poola rallil ühe poodiumi nappida. See hooaeg lõpetati 24. kohal.

2016. aasta hooaeg jätkus samal noodil, mehed said Sardiinia rallil oma hooaja ainsa poodiumi ning lõpetasid 19ndana.

2017. aasta tegi Järveoja suure edusammu ning liitus Ott Tänakuga, kellega nad võistlesid RC1 autoga. Oma esimesel WRC1 hooajal ning rallil saavutas ta Monte Carlo rallil poodiumi. Teine poodium tuli kohe pärast esimest. Selle said mehed Rootsis. Meeskond nappis veel hooaja jooksul poodiumid Argentiina rallil, Kataloonia rallil ning Austraalia rallil. Mõlemad mehed saavutasid oma esimese WRC võidu Sardiinia ning teise Saksamaa rallil. Hooaeg lõpetati kolmandana.

2018. aastal liitusid mehed Toyota meeskonnaga. Nad said hooaja jooksul kaks poodiumit: Monte Carlos ning Korsika rallil. Samuti said nad 4 võitu: Argentiinas, Soomes, Saksamaal ning Türgis. Hooaeg lõpetati jällegi kolmandana.

2019. aasta hooajal jätkati Toyota meeskonnaga. Saavutati kolmandat korda järjest poodium Monte Carlos, ning kohe peale seda võidu Rootsis, peale mida mindi punktitabelit esimest korda juhtima. Mehhiko rallil saadi hooaja kolmas poodium. Korsika rallil aga tekkis rehvipurunemine ning ralli lõpetati kuuendana, peale mida kukuti tabelis kolmandale. Järgmine Argentiina ralli oli veelgi hullem. Seal pidid mehed katkestama ning leppiti 8. kohaga. Peale viimast kahte kehva tulemust said mehed jälle hoo sisse ning saavutasid Tšiili rallil ja Portugalis võidu, peale mida tõusid nad tabelis teisele, kaks punkti Ogieri taga. Itaalias olid mehed liidripositsioonis, kuid viimasel katsel läks roolivõimendi katki ning tuli leppida viienda kohaga. Hoolimata sellest tõusid mehed ikka tabelis esimeseks. Meeskond saavutas järgmisel kahel rallil võidu ning olid tabelis Neuvillest 33 punktiga ees. Türgis aga oli meeskonnal probleemid ning leppisid 16 kohaga. Ogier sai aga maksimumpunktid ning vahe läks palju väiksemaks. Hoolimata sellest said mehed Walesis võidu. Viimasel rallil Kataluunias saavutati oma esimene meistritiitel ning kõige selle peale veel poodium ja punktikatse võit.

2020. aasta hooajal liituti Hyundai meeskonnaga. Kohe esimesel rallil tegid mehed oma kärjaari suurima õnnetuse. Otsustati ralliga järgmisel päeval mitte jätkata. Koroonaviiruse tõttu katkestati mitmed rallid ära ning see andis Eestile võimaluse esimest korda olla osa WRC kalendrist. Esimese Eesti ralli võitsidki Martin Järveoja ja Ott Tänak. Saavutati veel kolm poodiumit. Hooaeg lõpetati kolmandana.

2021. aasta hooajal saavutasid mehed oma hooaja ainsa võidu Arktika rallil. Samuti saadi kolm poodiumit. Hooaeg lõpetati viiendana.

2022. aasta hooaeg osutus väga edukaks. Saadi kolm võitu: Sardiinia-, Soome- ja Belgia rallil. Poodiumeid saadi viis. Hooaeg lõpetati teisena.

2023. aastal liitusid mehed M-Sport tiimiga. Rootsi rallil sai meeskond võidu ning tundus, et osutub edukaks hooajaks. Nii aga ei olnud ning mitmel rallil pidid mehed katkestama. Tšiilis saadi oma teine võit. Poodiumeid koguti kaks. Hooaeg lõpetati neljandana.

2024. aasta hooajal liituti taaskord Hyundai meeskonnaga. Saadi võidud Kesk Euroopa rallis ning Sardiinias, kus viimasel katsel tõusid mehed 0,2 sekundiga Ogier' ette. Viimasele rallile minnes oli meeskonnal väike võimalus saada maailmameistriks. Olles peale eelviimast päeva liidrikohal, läksid mehed viimasel päeval ekstra punkte taga ajama, kuid hommikusel katsel kaotas auto haarduvuse ning sõideti kraavi. Poodiumeid saadi 4. Hooaeg lõpetati kolmandana.

2025. aasta hooaeg jätkati Hyundaiga. Keenia rallil saadi teine koht, ning tabelis oldi kolmandal, 39 punktiga Elfyn Evansi taga. Evans aga hakkas peale Sardiinia rallit edumaad kaotama. Tänak ja Järveoja said teise koha Itaalias ja Portugalis, Kreekas saadi võit ning Rally Estonial saadi järgmine teine koht, peale mida olid mehed tabelis esimesed. Järgmiselt rallidel kaotati aga palju edumaad. Soomes saadi suur ajatrahv, Paraguai rallil saadi vaid neljas koht, Tšiilis oldi algul esimene, kuid lõpuks andis mootor alla. Moraali tõi natuke üles Kesk-Euroopa ralli poodium. Jaapani rallil saadi neljas koht, peale mida kuulutasid mehed, et võtavad peale viimast rallit rallist pausi. Saudi Araabia rallil saadi 11. koht ning hooaeg lõpetati ühe võidu, viie poodiumi ning üleüldise neljanda kohaga.

## Võidud
### WRC võidud

## Tunnustus
* 2018 – aasta võistkond (koos Ott Tänakuga)
* 2018 – Eesti Vabariigi spordipreemia (koos Ott Tänakuga, võitsid 2017. aasta hooajal kaks MM-etappi ja saavutasid MM üldarvestuses 3. koha. Koos M-Sport meeskonnaga võideti tootjate MM-tiitel, mis oli esmakordne saavutus Eesti autospordi ajaloos)
* 2019 – aasta võistkond (koos Ott Tänakuga)
* 2020 – Valgetähe III klassi teenetemärk
* 2022 – aasta võistkond (koos Ott Tänakuga)

## Viited

## Välislingid

*ewrc profiil
*"Martin Järveoja valiti MM-sarja parimaks kaardilugejaks" ERR sport, 28. november 2019